Netko mi je provalio u kuću. Možda Hector Moya.
Glory Days. Mrtva je.
Nisam ubojica. Nisam to učinio.
Država protiv Juliana La Cossea.
Tužilaštvo se odlučno protivi jamčevini.
Optuženik ostaje u pritvoru.
- U redu je. Bit ćeš dobro. - Pustite me!
Recite Davidu da ne želim da me više posjećuje.
- Ne, Juliane. - Obećajte.
- Što se dogodilo Glory? - Ne znam.
Rekla je, ako saznate da je još u LA-u, sve će se raspetljati.
Moya je dobio doživotnu u Victorvilleu.
Bio bi jako ljut na onog tko ga je drukao.
Moramo naći vezu između Glory Days i Hectora Moye.
Gledajte tog tipa.
- Prati je. - Da.
- Pitamo se, dakle... - Tko je tip sa šeširom?
Ako ti to nećeš pojesti, ja ću. Pardon.
ŠEST MJESECI POSLIJE
Izvolite! Punomasno mlijeko, bez šećera.
Znaš kako volim.
Još ćeš početi držati čarape u mom ormaru.
To je zbilja nedopustivo.
Samo tako nastavi. Možda ti dopustim da ostaviš i četkicu za zube.
Što radiš večeras?
Znam. Dvije noći zaredom. Skandalozno.
Ali rezervirao sam stol u Saffyju. Mislio sam...
Primamljivo, ali drugi put. Dogovorila sam se za piće.
Posao?
Ne.
Što si se usplahirio? Samo spoj.
- Rekli smo, bez obveza. - Dobro.
Moram ići. Suarez me zivka cijelo jutro.
Sinoć je bilo zabavno. Ne zaboravi zaključati.
Razbij ih, Andy.
Uvijek.
Drugi put ovog tjedna. Bez brige, nisam chismoso.
Povjerljiv odnos odvjetnika i vozača.
Da se zna, gđica Freemann i ja samo smo dobri prijatelji, Eddie. OK?
Kako vi kažete, g. Haller.
Da bar ja imam takvu prijateljicu.
Saslušanje je u 9.15. Ako krenemo sad, možemo se probiti 110-icom.
- Dobro jutro. - Hej, Izzy.
Danas idem ravno na sud.
Ostavio sam pitanja za svjedoka na stolu.
Imaš e-mail.
Ostavila sam i kopiju službeniku. Čeka te ondje.
Spašavaš me, Izzy. Kome uopće treba Lorna?
Vjeruj mi, meni. Još se pokušavam snaći.
Zapravo, mogu li te nešto pitati?
Suđenje La Cosseu počinje tek za tri mjeseca.
Kako to da već pozivaš svjedoke?
Pokušavam izboriti da odbace prvi razgovor na policiji.
Ako upali, neće imati ništa
i možda suđenja i ne bude.
Gdje si uopće? Nisi u uredu?
Morala sam nešto obaviti.
Čuj, moram ići, ali uskoro sam u uredu.
David?
Da. Mogu li vam pomoći?
Izzy iz ureda M. Hallera.
- Nešto s Julianom? - Ne, Julian je dobro.
Pa... zapravo sam zato i došla.
Ne razumijem.
Znam da obično razgovarate s Lornom. Danas nije u uredu.
Zajedno smo odlučile da vas pitam
biste li jutros došli na sud.
Ja...
Ne mogu.
Julian je jasno rekao da me ne želi vidjeti.
Došao sam mu u posjet. Nije htio ni izaći.
Čujte. Ne poznajemo se dobro pa ne zamjerite što sam tako slobodna,
ali sigurna sam da vas Julian želi vidjeti.
Samo je izvan sebe.
Mislim da se srami toga gdje se nalazi.
Toga što sad jest.
Lorna i ja mislimo da trebate doći na sud.
Nedostaje mi.
Silno.
Mogu vas povesti do sudnice ako želite.
Nije baš Lincoln, ali...
Da.
Prvo se moram presvući.
Biste li ušli na minutu?
Može.
Trema zadnji dan. Jesam pogodio?
Zadnji dan, najteži dan. Nadam se da ću se svega sjetiti.
Vidim da duboko meditativno dišeš. Moj jogi kaže, samo treba ostati smiren.
Dobro.
Jesi li za cugu kad ovo prođe?
To mi je kompliment, ali udana sam.
Sretnik.
- Dejtanje u LA-u je sranje. - Da.
Imaš zgodnu sestru?
Ja ću se sada vratiti disanju.
Nadam se da ovo neću morati ponoviti.
Također. Jesi li već polagao?
Četiri puta. Peta sreća, nadam se.
Online studij prava možda nije bio dobra ideja.
Sigurna sam da je bilo vrlo akademski
rigorozno.
Hej, gdje si ti studirao pravo?
Na Harvardu.
BAZA PODATAKA O REGISTRACIJSKIM OZNAKAMA
Čovječe, čujem se s tobom češće nego s mamom.
Samo da provjerim jesi li...
Da, imam jedan.
Zeleni Civic. Ne znam jesu li prozori bili zatamnjeni.
- Što? Kad? - Došao je prošlog petka.
I nisi me nazvao? Ovo nije igra, Sonny.
Nemoj mi reći.
Plus, ništa mi ne plaćaš.
Rekao sam ti, lova ako nađeš pravi auto.
Odakle je ovaj stigao?
Nađen na parkiralištu. Sve iščupano iz njega.
Može broj šasije?
Kako ne. Čim završim s pedikurom. Što sam ti rekao?
Rastavili su ga.
I ostrugali broj.
Ima li kakvih drugih oznaka?
Otkud znam! Hoćeš pogledati?
Dovuci dupe u Duarte. I donesi moj jebeni novac.
E, jebemti.
ODVJETNIK IZ LINCOLNA
- Kako se držite? - Radije ne bih o tome.
Juliane?
Obećao si reći Davidu da ne dolazi. Ja nisam.
Bez fizičkog kontakta.
- Ma dajte. - U redu je.
U redu je.
- Hvala ti. - Nema problema.
Lorna hoće da te podsjetim.
Sutkinja Turner bila je javna braniteljica. Je li to dobro?
Još ne znam. Danas ćemo saznati.
Kako to misliš?
Male su šanse da odbaci dokaz. Većina sudaca žmiri kad policija zasere.
Nadam se da ova nije digla ruke od šikaniranih.
Svi ustanite.
Hvala ti.
Molim, sjednite.
Podnesen je zahtjev da se odbaci policijski razgovor s optuženim.
G. Haller, vi ste tražili saslušanje. Da vas čujemo.
Hvala. Obrana poziva svjedoka detektiva Marka Whittena.
- 'Jutro, detektive. - Odvjetniče.
Počeo bih od privođenja svog klijenta u postaju.
Zanima me zašto mu tada niste pročitali njegova prava.
U tom času nije bio osumnjičen.
- Nije? - Nije.
Štoviše, pristao je doći.
Ali ako g. La Cosse nije bio osumnjičen,
zašto ste ga priveli na ispitivanje?
Prije svega, to nije bilo ispitivanje, nego obavijesni razgovor.
Svatko upoznat s relevantnim podacima može biti priveden na razgovor.
A na temelju čega ste smatrali
da je g. La Cosse upoznat s relevantnim podacima?
Susjed s mjesta zločina spomenuo je da je muška osoba posjetila žrtvu.
Pregledali smo snimke kamera iz foajea
i vidjeli da je g. La Cosse ušao i izašao iz zgrade.
Shvaćam. Ipak, niste ga sumnjičili kad ste ga priveli na ispitivanje.
Prigovor. Svjedok je odgovorio na pitanje.
Isprike, časna sutkinjo, ali odgovor se čini nepotpun.
Odbija se, g. Forsythe.
Svjedok može odgovoriti.
Ponavljam, to nije bilo ispitivanje.
Bio je potencijalno povezan sa zločinom.
Isprva nismo imali razloga vjerovati da je on ubojica.
Došao je na razgovor.
Razgovor.
To znači da mu ne morate pročitati prava?
Časna sutkinjo. Provokacija.
Povlačim pitanje. Detektive,
imam nekoliko pitanja o tom razgovoru.
Pogledajmo ga zajedno.
Andrea, moraš si hitno raščistiti raspored.
Dobro jutro i tebi, Adame.
Slučaj Shelby je bio Kimin, a eno je u rađaoni.
- Je li dobro? - Svi zdravi, ali slučaj je katastrofa.
Bivšeg senatora ubila je pomoćnica i ljubavnica.
- Novinari divljaju. - A glavne tužiteljice nema.
Sad imam novu.
Obrana ima najbolji PR tim.
- Bit će u prednosti ako moramo odgoditi... - Ništa ne odgađamo.
Dobro. Pomakni sve što možeš. Počinješ danas.
Riješeno.
I Andrea, hvala. Znao sam da mogu računati na tebe.
Uđite, g. La Cosse.
Izvolite sjesti.
Zašto je vaš dlan na ruci mog klijenta?
Samo sam mu pokazivao gdje da sjedne.
Mjesto je odabrano s posebnim razlogom?
Nije.
Ne? Razlog nije bio plan da iz njega izvučete priznanje
dok je okrenut prema skrivenoj kameri?
Ne.
Oprostite. Tvrdite da mog klijenta niste namjerno uputili
na sjedalo u koje je, kako ste znali, bila uperena skrivena kamera?
Samo sam slijedio propise.
Standardni postupak. Osoba s kojom se vodi intervju okrenuta je prema kameri.
Ali ostajete pri iskazu da g. La Cosse još nije bio osumnjičen
te mu nije trebalo pročitati prava?
Prigovor. I opet, već odgovoreno.
I opet, odbija se. Svjedok može odgovoriti.
Ne. Mislim, da. Stojim pri toj izjavi.
U tom trenutku, optuženik je samo došao dati izjavu,
dakle, nije bilo ustavne obveze
da mu se pročitaju prava.
Dobro. Idemo malo naprijed.
Idem po kavu. Želite li nešto? Sok?
Može voda.
Dobro.
Tu ostavljate mog klijenta samog u sobi za ispitivanje, točno?
U sobi za intervjue, da.
Da vas pitam, što bi se dogodilo
da je morao na zahod?
Nije tražio da ide na zahod.
Da je morao, bi li mogao izaći ili je bio zaključan?
Jesu li vrata bila zaključana? Jednostavno pitanje.
Prema propisima, soba za razgovore mora biti osigurana
kako civili ne bi sami lutali postajom.
- Potvrđujete? - Da, vrata su bila zaključana.
Moj klijent, dakle, nije bio osumnjičen ni uhićen, pa ipak,
bio je zaključan u toj sobi i pod nadzorom cijelo vrijeme.
- Prigovor! Maltretira svjedoka! - Odbijam.
Nije riječ o nadzoru.
To je uobičajen...
Propis.
Pa da. Razumijemo, detektive.
Idemo dalje.
Posve je legalno. Samo izlažem...
- To je sve? - Da.
Det. Whitten, zašto ovdje skidate sako?
- Bilo mi je vruće. - Zar nema klime?
Ne sjećam se je li bila uključena.
Ne zovu li ljudi sobe za ispitivanje „vrelim kabinama”
jer u njima pritišćete osumnjičenoga dok ne prizna?
Nikad nisam čuo taj izraz.
Ozbiljno?
Pazite se, detektive.
Ako niste čuli taj izraz, tek ste počeli raditi
ili imate čep u ušima.
Iako danas nema porote, pod prisegom ste.
Ja...
- Jasno, časna sutkinjo. - Izvolite, g. Haller.
Hvala.
Vratimo se na vaš odnos sa žrtvom.
Detektive, sad vidimo kako stojite nad mojim klijentom.
Je li to bio pokušaj zastrašivanja?
Ne. Poželio sam ustati.
Već smo dugo sjedili.
Stajanje nad mojim klijentom nije bio pokušaj zastrašivanja?
Kako ste je upoznali?
- A sad? Pokušavate li ga tu zastrašiti? - Ne.
Vaše oružje mu je pred licem, gleda u lisičine.
Niste ga pokušavali zastrašiti?
Dobro razmislite, g. Forsythe.
Detektive?
Ne.
To nije bio pokušaj zastrašivanja vašega klijenta.
Nemam više pitanja.
Nemam pitanja, časna sutkinjo.
U redu. Svjedok može odstupiti.
I, što mislite?
Mislim da imamo šanse.
Pretpostavljam da će razmotriti zahtjev i sutra donijeti odluku.
OK.
Spremna sam presuditi.
G. Haller iznio je neke jake argumente.
Mnogo toga što ste rekli sumnjivo mi je, detektive.
Ipak, nisam uvjerena
da je razgovor s optuženikom dosegnuo razinu pritvorskog ispitivanja.
Stoga se zahtjev odbija.
Žao mi je, Juliane. Još imamo suđenje.
Hej, čovječe.
Na trenutak sam pomislio da ste dobili.
Valjda nije moj dan.
Slušajte. Možda nas mogu poštedjeti muke.
Ovlašten sam vam dati ponudu.
Svjesni nehaj, visoka kazna i koja optužba za podmetanje požara.
To je jedanaest plus, recimo, pet.
Uz dobro vladanje, možda odsluži samo deset.
Neće ići.
Razumijem. To je sada vaš stav.
Ali znajte, druge ponude neće biti.
Mislim da ne razumijete.
Prenijet ću klijentu, ali neće pristati.
Misli da ne može preživjeti ni dana više unutra.
Deset godina ili dvije, svejedno.
Izvući će živu glavu samo uz oslobađajuću presudu.
Ha ništa, onda se vidimo na suđenju.
Hej, Hallere!
- Bok, Val. Dugo se nismo sreli. - Da.
- Izvlačiš nekoga? - Ne, došao sam ti nešto dati.
Što je to?
Uručeno ti je, Mick.
Koji kurac, Val? Sad si i kurir?
Treba zaraditi za kruh. Inflacija i to. Jamčevine više nisu dovoljne.
„Hector Moya protiv Arthura Rollinsa.” Što ja imam s tim?
Nemam pojma. Treba te da daš iskaz idući tjedan.
Tko me treba?
Sve tu piše.
- Sly Funaro? - Aha.
Zar on nije izgubio dozvolu i guli zbog utaje poreza?
Ovo je njegov sin, Sly mlađi.
- Sly mlađi je odvjetnik? - Ne biram igrače, Mick. Samo dostavljam.
Žao mi je. Vidimo se.
Hej, Val. Čekaj malo.
Dobro da znam da sada dostavljaš pozive.
Tu mi uvijek dobro dođe pomoć.
Osobito čovjeka od povjerenja.
Ozbiljno?
Jer stvarno trebam posla. Gadno je.
Da, apsolutno.
Znaš, pomoglo bi mi da znam kome još danas dostavljaš za malog Slya.
Znaš da ti to ne mogu reći.
Val, hajde. Sad smo kolege, zar ne?
A, OK...
Dobio sam nekoliko poslova ovaj tjedan. Nazovi moj ured. Sredit će ti nešto.
Gle, ne mogu ti ništa reći, ali možda mi možeš pomoći.
Trebam neke upute. Može?
Tražim Jamesa De Marca iz Agencije za suzbijanje droge.
Specijalna jedinica ICE Team, Međuagencijski tim za suzbijanje kartela.
Znaš li kamo trebam otići?
Specijalna jedinica može biti bilo gdje.
Ali glavni ured je u Alamedi. Oni će ti reći kamo da ideš.
Hvala ti, ljubazan si.
A moram i do... jedne žene.
Kendall Roberts. Avenija Fulton. Znaš li gdje je to?
Sherman Oaks, zapadno od Coldwatera.
- Zvučalo mi je poznato. Hvala ti. - Da.
Nazvat ću tvoj ured. Dat ću ti cijenu za prijatelje i obitelj.
Samo daj.
Reci mi da ti tip nije uručio sudski poziv usred bijela dana.
Što da kažem? Nevolja me prati.
- Ne znaš tko ti glavu nosi. - Možda volim da ne znaš na čemu si.
- Kanila sam te nazvati. - Večera ipak stoji?
Ne. Čisto profesionalno.
Dobila sam važan slučaj i moram raščistiti sve ostalo.
- Čestitam. - Hvala.
Ali imam neki slučaj obiteljskog nasilja.
Našeg suca nema, obiteljska situacija.
Dobili smo sutkinju Fisher. Znaš li što o njoj?
Pokušavao sam ovo s Maggie. Nije htjela ni čuti.
Koliko ti puta moram reći? Nisam tvoja bivša.
Iskoristit ću sve što mogu.
Čak ću i vratiti uslugu.
Marion Fisher.
- Rekla si, obiteljsko nasilje? - Da.
- Je li optuženi zgodan? - Zašto bi to bilo važno?
Jer bi moja kći osobu poput sutkinje Fisher nazvala „problematičnom”.
Pada na zgodne tipove.
Često se pita je li žrtva i na koji način izazvala zlostavljanje.
Pomaže ako braniš. Ako tužiš, baš i ne.
Tome se nisam nadala.
Možeš li se nagoditi?
Kako god odlučiš,
ali grozno mi je kad žrtva mora iznova prolaziti traumu dok svjedoči.
U redu, hvala ti.
- Dugujem ti. - Ne.
Rezerviraš sljedeću večeru. I potrudi se.
Pogledat ću MICHELINOV vodič.
Baš ste elegantni, g. Haller.
Kad želim, jesam.
Kamo sad?
Sherman Oaks. Moram nekoj ženi zbog poziva.
- Što je? - Lorna.
Moram znati što god nađeš o Sylvesteru Funaru.
Sly Funaro? U Victorvilleu je zbog utaje poreza. Općepoznato.
Ne stariji. Sly Funaro mlađi.
- Postoji mlađi? - Očito.
Poslao mi je kurira. Moram znati o čemu se radi.
OK, nema problema, Mick. Bacam se na posao.
Čim završim s polaganjem jebenog pravosudnog,
na što si potpuno zaboravio jer me nikad ništa ne slušaš.
Da, zbilja. Oprosti, Lorna. Žao mi je. Kako ide?
Definitivno padam.
Nasljedni redovi, stvarna nadležnost.
I koji vrag je doktrina Erie?
- Ne znam. - Lorna, ne brini se.
S većinom toga ne srećeš se u kaznenoj obrani.
Vjeruj mi.
Srećem se na pravosudnom,
koji moram položiti želim li biti braniteljica.
Proći ćeš. Vjerujem u tebe, dobro?
Danas ti je zadnji dan, je l'? Jer ovdje postaje gusto.
- Zahtjev je odbijen. - Nemoj reć'.
Mislio sam da će odobriti. Vidio sam da je htjela.
Htjela je, ali nije smjela.
Zašto?
Nisi vidio vijesti? Neki tužitelj se kandidirao
za mjesto sutkinje Turner.
Podupire ga policijski sindikat pa sad ona mora trenirati strogoću.
Što? Sad mi to kažeš?
Joj, oprosti, Mick.
Riješit ću se pravosudnog što brže mogu. Nije to ništa važno.
- Vraćam se unutra. Poželi mi sreću. - Dobro. Sr...
Da, Mick?
Cisco, što sad radiš?
Baš sam usred nekog posla.
Mislim da sam našao auto kojim je tip sa šeširom pratio Glory Days.
Sjajno, ali pusti sad to.
Hector Moya podnio je tužbu protiv zatvora. Dobio sam sudski poziv.
Hector Moya?
Podmetnuo ti je čegrtušu u kuću, a sad ga zanima što imaš reći?
Ni ja ne kužim. Zato te trebam.
Pozivi su upućeni još dvjema osobama.
Ženi po imenu Kendall Roberts, živi u Av. Fulton,
i agentu Agencije za suzbijanje droge De Marcu.
- Možeš mi poslati ta imena? - Odmah.
Na putu sam za Valley.
Što god nađeš, trebam prije nego što stignem.
Hvala, Cisco.
ODVJETNIK SYLVESTER FUNARO (310) 152-7539
Idi sprijeda, ja ću straga. Pucaj mu u glavu!
Kvragu. Moram ići.
Sylvester Funaro mlađi.
Sly mlađi? Mickey Haller je.
G. Haller.
Kako vam mogu pomoći?
Mogli ste, sad je gotovo.
Mogli ste pokazati profesionalnu uljudnost, nazvati moj ured
i tražiti da svjedočim,
a ne mi poslati kurira na stube sudnice.
Moje isprike, g. Haller. Nov sam u ovome.
Ali zastupam g. Hectora Moyu
u zahtjevu za poništenje njegove osude.
„Vaše je svjedočenje nužno
za dokazivanje teškog podbačaja administrativnog aparata,
počevši od policajca koji je uhitio mog klijenta.”
Nije loše. Tata ti je to napisao?
Molim?
Gle, ne poznajem te.
OK? Znao sam ti tatu,
ali u Victorvilleu je s Moyom. Pretpostavljam da su se ondje upoznali.
Kako bilo, pripremam se za svoju parnicu.
Nemam vremena okolo davati iskaze jer ti pecaš informacije.
Dobro? To sa mnom nema veze.
Tu se varate, g. Haller.
Zbog vas je g. Moya uhićen.
Besmislenim optužbama nećeš me dobiti da svjedočim, Sly.
Baš suprotno.
Vaša je klijentica dala informacije
u zamjenu za slobodu,
dakle, jamačno ste posredovali u nagodbi.
Ako i pretpostavimo da je to istina, ti su podaci povjerljivi. Odakle ti?
Bojim se da je i taj podatak povjerljiv.
Štiti ga odnos odvjetnika i klijenta.
Nedovoljno.
Poruči tati, ako ne doznam o čemu je zapravo riječ,
nećete me vidjeti na davanju iskaza. Jasno? Ugodan ti dan.
Mick, prošlo je tek pet minuta. Dobar sam, ali ne baš toliko.
Sly mlađi zna.
Tko je Sly mlađi?
Odvjetnik koji me pozvao na sud zbog Moye.
Znaju da ga je Glory otkucala.
- To si i pretpostavljao, zar ne? - Da, ali čudni su mi ti sudski pozivi.
Tko bi za iskaze zvao neku tamo ženu u Valleyu,
agenta za suzbijanje droge i mene?
Na tome još radim.
Poslat ću ti broj ulice Kendall Roberts, OK?
Pričekaj.
Pazi ovo.
Tko god bila ta Kendall,
živjela je na istoj adresi kao i Gloria Dayton.
Ona i Glory Days bile su cimerice.
Sve se vraća na Glory Days.
Ti dalje istražuj agenta De Marca.
Val kaže da je u nekoj specijalnoj jedinici.
Ja ću potražiti Glorynu bivšu cimericu.
Nazovi kad nešto saznaš.
OK.
'Dan. Mogu li vam pomoći?
- Kendall Roberts? - Da, ja sam.
Poznajem li vas?
Sumnjam. Ja sam Mickey Haller, odvjetnik.
Da! Znala sam da ste to vi.
Nešto sam u zadnje vrijeme na vijestima.
Ne, pardon. Eno, pogledajte.
ODVJETNIČKI URED J. MICHAELA HALLERA
Da, to sam ja.
Smijem li vam postaviti nekoliko pitanja?
O čemu se radi?
O Gloriji Dayton.
Glory Days?
Što god da tražite, nismo se čule više od godinu dana.
- Kasnim na smjenu, pa... - Gloria je ubijena, Kendall.
Trebam vašu pomoć da saznam što se dogodilo.
- Nešto se dogodilo na Havajima? - U LA-u. Mislim da nije otišla na Havaje.
Da, znala sam da se nije ozbiljno mislila povući.
Jako mi je žao što to čujem, ali to nema veze sa mnom
i nemam vam što reći.
Nažalost, mislim da ima veze s vama.
Vjerujte, razgovor sa mnom za vaše je dobro.
Molim vas.
Tada sam bila druga osoba. Shvaćate?
Dobro? Samo sam... Radila sam to da platim školarinu.
Sad vodim drukčiji život i želim da tako i ostane.
Pa vas molim...
Gđice Roberts, morate razgovarati s nama.
Ako g. Haller kaže da je to za vaše dobro, onda jest.
Duboko udahnite.
Obećali ste mi da ćete stati Scottu na kraj.
I držim se tog obećanja.
Bit će kažnjen.
Nije mi jasno zašto tražite nagodbu.
Deborah, sporazum o priznanju krivnje osigurat će da vaš bivši muž ode u zatvor,
gdje mu je mjesto.
Riskiramo li sa suđenjem,
moguć je i drugi ishod.
Ako imam vašu podršku,
posjetila bih branitelja
i predložila godinu dana zatvora
te još jednu godinu uvjetne kazne uz obavezan tečaj kontrole bijesa.
Znam da to nije presuda kakvu smo htjele, ali ima smisla.
Ozbiljna sam kad kažem da ću ići do suđenja.
I učinit ću sve što mogu da pobijedim
ako birate tu opciju.
Ali s obzirom na okolnosti...
mislim da je ovo pravi potez.
Dobro.
Vjerujem vam.
Zajedno smo radile nas tri.
Gloria, ja i Trina Rafferty.
Radi pod imenom Trina Trixxx.
Štitile smo jedna drugu,
ali one su preuzimale opasnije klijente.
Kao Hectora Moyu?
Da.
Gloria mi je bila poput starije sestre.
Rekla mi je da ga se klonim.
Curama je uvijek davao koku,
ali znala je da ja takve stvari ne konzumiram
i da sam
samo htjela van iz toga.
Stvarno volim ovo što sada radim, g. Haller.
Ne želim da itko sazna za moju prošlost.
Ni ja to ne želim, Kendall.
Obećavam, dat ću sve od sebe da ovo ostane privatno, u redu?
U redu.
Imam samo još jedno pitanje pa vas puštam na miru.
Jeste li imali kakvih sukoba i s kime iz Agencije za suzbijanje droge?
Ne, nikad. Nikad me nisu ni uhitili.
Iskreno, imam sreće što sam se tako čisto izvukla.
Ima li koga?
To je on.
Kendall, nešto vam moram reći.
Ime sam vam doznao kad sam dobio poziv na sud
zbog tužbe Hectora Moye.
Taj je kurir sad došao k vama.
- Ne znam ništa o Moyi. - Imate odvjetnika?
- Nemam. - Želite li da vas zastupam?
Rado ću to učiniti pro bono. Mogu učiniti da sve ovo nestane.
Da, molim vas.
Dobro.
Otišao je.
U redu je.
Halo?
Čekajte, što?
Jesu li rekli zašto?
U redu. Hvala što ste mi javili.
Znam. Platit ću mobitelom malo poslije, bez brige.
Sve u redu?
Svi polaznici otkazali su današnji sat.
- A njih pola sutrašnji. - Zašto?
Još netko u ulici drži tečaj. Ali moj gazda je vlasnik cijelog bloka.
Ugovor o najmu štiti me od konkurencije, a sad netko od zakupaca podučava ples?
Načelo estoppel.
Još sam sva u pravosudnom.
Sranje, L. Nisam ni pitala. Kako je prošlo?
Što je gore od groznog? Ne želim ni razmišljati o tome.
Sutra donesi ugovor o najmu.
Ako tvoj gazda krši uvjete, riješit ćemo to.
Sad samo želim spavati jedno godinu dana.
- Miči se s mog Lincolna, Val. - Šupak si, Hallere.
Ljubazno sam ti dao imena, a ti me sjebeš?
To mi je posao. Ako ga ne obavim, ne plate mi.
Sad zastupam gđicu Roberts.
Možeš mi predati njen sudski poziv i izdati mi fakturu.
Dobro.
Smiješak.
Obavio si posao. Kako je prošlo u Agenciji?
Više ti kurca ne govorim.
Zovem ured, ženska me pita o čemu ja to.
- Ma da? - Raspitao sam se.
Svi kažu da ti sve obavlja tvoj istražitelj-bajker.
Nisi ni imao posla za mene, je l' tako?
Što da ti kažem? Katkad nas posao posiše.
Posiši si ovo. Bok.
Ugodan dan.
Hajde, Eddie.
Mick, sad baš ne mogu razgovarati.
Što god radiš, pusti.
Što ti sada treba?
Iskopaj sve što možeš o prostitutki Trini Rafferty.
Radno ime Trina Trixxx.
Tko je ona?
Radila je s Glory Days i začudo nije na popisu sudskih poziva,
što znači...
- Da već surađuje. - Točno.
Žele samo Kendallin iskaz da potkrijepi Trininu priču Slyu mlađem.
Moram znati što mu je rekla.
U redu, radim na tome.
Dobro. Zašto šapćeš?
Nebitno. Laku noć.
TRENIRAJTE PLES S KOREOGRAFKINJOM BAD BUNNYJA
Zvjezdasti bod jako je teško savladati,
ali lijep je i odličan za šalove.
Preporučujem visokokvalitetno predivo od pima pamuka.
Počinjete na bazi iskukičanoj pufastim bodom, ovakvoj.
- Kao što vidite... - Uzeo sam falafel. Siguran odabir.
Oprostite, moram ići. Vidimo se sutra.
Proći ćemo bod korak po korak.
I svakako čekirajte moju trgovinu za kul nove stilove. Peace!
Čekaj. Što se događa?
Imam kanal na Twitchu. Ljudi vole gledati kako radim.
Pleteš?
Zapravo, kukičam. Velika razlika.
Baka me naučila.
Razbistri mi um.
OK. I ljudi gledaju kako to radiš?
Da.
Prodajem mnogo robe. Damama se posebno sviđa.
Čovječe. Pun si iznenađenja, Eddie.
Cisco, što imaš?
Našao sam Trinu.
Nije bilo teško. Ima web stranicu.
Nije baš bila za razgovor,
ali uspio sam je nagovoriti.
Gdje si sada?
Kod nje. U centru.
Možeš li odmah doći?
Stižem.
I možda da staneš na bankomat.
Možda dva-tri bankomata.
Dobro. Idemo, Eddie.
Mickey Haller, predstavljam ti Trinu Trixxx.
Bok.
Trebam te
da mi kažeš sve što znaš
o Hectoru Moyi i Jamesu De Marcu.
To će te stajati mnogo više od petsto dolara.
Prvo da čujem.
Već sam sve objasnila
onom malom govnu u Jordanicama i tatinom odijelu.
Nije li to sad onda... povjerljivo ili što već?
Misliš na Slya mlađeg?
Ti si njihov svjedok, ne klijent. Povjerljivost odnosa ne vrijedi.
Mogu te i pozvati na sud ako želiš.
Nema bolje zabave nego kad te odvuku na sud.
Prije nekoliko godina uhitio me šupak iz Agencije za suzbijanje droge.
De Marco?
Da.
Pa mi je ponudio nagodbu.
Da mu dam informacije o klijentima pa me neće poslati u zatvor.
- Nisam idiot. - Dala si mu informacije o Moyi?
Ne, jebote. To bi bilo samoubojstvo.
Napričala sam mu sranja o tipovima koji se hvale
da bi kompenzirali svoje nedostatke.
Zašto onda, dovraga, Moya želi da svjedočiš?
Taj De Marco
isto je tako stisnuo moju frendicu,
samo je ona imala deblji dosje.
Nije imala izbora.
Glory Days.
Ali De Marco se baš namjerio na Moyu.
Htio ga je trajno maknuti s ulice
i to je učinio pomoću Glorije.
Tko ti je dao koku? Znaš li tko je on?
Nikad ga prije nisam vidjela.
Rekao je da se zove Hector...
Moya?
Hector Moya?
Čekaj, kažeš da je De Marco dobio Gloriju da odruka Hectora Moyu?
Više od toga. Dao joj je pištolj da ga podmetne u Moyinu sobu.
Da ga zauvijek makne.
Sve je bila namještaljka. Znala je što se događa.
NEPOZNATI POZIVATELJ
Javi se.
Da.
Oko 15 minuta.
Što misliš da sam mu rekla? Isto što i tebi.
Kaže da mi nisi odvjetnik.
Je li to Sly? To je Sly? Daj mi ga.
Sly, trebao si me nazvati, sjećaš se?
Ne sjećam se da sam pristao na to.
Sly stariji.
Kakvo je savezno gostoprimstvo?
Ne bih ga preporučio.
Nisam se posrao pet dana. Možda imam skorbut.
Sly, o čemu se radi?
Ne volim da me drugi uvlače u svoje zajebancije.
To nije moj problem.
- A ni moja krivnja. - Molim?
Istina će se ubrzo saznati.
Ni ja ni moj klijent nismo te ni u što uvukli.
Ugodni snovi, odvjetniče.
Sly!
- Koja je njihova igra, Trina? - Otkud ja znam?
Plaćaju ti svjedočenje, zar ne?
- Vjerojatno su te oni ovdje smjestili. - Odjebi, OK? Van iz mog stana!
Obojica!
To je mislila rekavši da će se sve raspetljati.
Kako to misliš?
Mislio sam da dobro radim svoj posao s planom da otkuca Hectora Moyu.
A De Marco je to od početka planirao.
On je sve pokrenuo.
Misliš da je preko Glory došao do Moye?
Da. Dakle, iskoristio me, a to mi se jebeno ne sviđa.
Što je?
Ali Trinu je nazvao Sly stariji.
Pitao je za tebe prije nego što si uzeo mobitel.
Kako je znao da si ondje?
Prate me.
Ili su ti stavili uređaj za praćenje na auto.
Sranje.
Daj mi auto, provjerit ću. Možda sam paranoičan.
- Znat ću ujutro. - A kako ću kući?
Uberom.
Zašto? Već znaju gdje živim.
G. Haller, oprostite. Mislim da Cisco ima pravo. Morate znati.
Dobro.
Što je s autom sa snimke? Jesi li ga našao?
Mislim da jesam. Sastrugali su broj šasije.
Ali, slabo poznata činjenica, broj otisnu na hrpi mjesta.
Na primjer, ispod rezervne gume
ili, u ovom slučaju, na stražnjoj strani bloka motora.
Provjerit ću ujutro pa ćemo vidjeti.
Dobro.
Pričekaj čas.
Hej. Što ima?
Planovi su mi propali pa sam se odlučila okupati.
Voda neće dugo ostati topla.
OK.
Mogu stići za 15 minuta.
Neka bude deset.
Dobro.
Imate pravo, dečki. Uzmite auto.
Vidimo se sutra ujutro.
Nadam se da ćemo nešto saznati.
Jel' to bio poziv na ševu?
Šutim ko zaliven.
Dobro.
HALLER I SURADNICI
INFORMACIJE O VOZILU 2006. - HONDA CIVIC - UKRADENO VOZILO
IZVJEŠĆE O UKRADENOM VOZILU
IZVJEŠĆE SLUŽBENIKA JAKE HOULIHAN
Jake Houlihan?
Dobili ste Mickeyja Hallera. Ostavite poruku.
Odmah me nazovi. Nećeš vjerovati.
Znam tko je čovjek sa šeširom.
SNIMLJENO PREMA ROMANIMA MICHAELA CONNELLYJA
Prijevod titlova: Vlatka Briški